google/wiki40b huggingface dataset:
Body of Evidence

Handling

Filmen handler om forholdet mellom den siktede morderen Rebecca Carlson og hennes advokat, Frank Dulaney. Carlson er siktet for å ha brukt S&M-relatert sex for å ta livet av sin rike eldre elsker. Hun bruker sex for å forføre Dulaney, og blir til slutt funnet uskyldig i mordet (bare for straks å avsløre at hun er skyldig). Filmen ble sammenlignet med den lignende handlingen i Basic Instinct.

Mottakelse

Filmen ble nominert til flere Golden Raspberry Awards under den 14. Razzie-utdelingen, og Madonna vant prisen for verste skuespillerinne. Filmen var også på Roger Eberts liste over hans mest forhatte filmer i 2005.
Mange kritikere syntes filmen var lite troverdig, og mente at Dafoe var «for stygg» til å spiller rollen som Frank Dulaney. I tillegg var filmens sexscener og nakenhet uvanlig vågale for en kommersiell film med en stor stjerne i hovedrollen, og vippet på grensen til å bli ansett som pornografi.
Pål Alexander Kirkevold

Landslaget

31. oktober 2017 ble han tatt ut i sin første landslagstropp for Norge  i kampene mot Makedonia (11. november) og Slovakia (14. november).
11. november 2017 fikk han sin første landskamp for Norge mot Makedonia.
Ljantor

Ljantor (russisk: Лянто́р) er en by i Khanty-Mansia i Russland. Den ligger ved elva Pim (ei sideelv til Ob), rundt 200 km nordøst for Khanty-Mansijsk. Innbyggertall: 33 011 (folketelling 2002), 22 071 (folketelling 1989).
Bosetningen ble grunnlagt i 1967 etter oppdagelsen av olje- og naturgass-forekomster i nærheten. Bosetningen fikk innvilget bystatus i 1992.
Byens økonomi er basert på utvinning av olje og gass.
Helge Bjønsaas

Eliteseriekamper

Han spilte for Start i fem sesonger, fra 1992 til og med 1996. I den tiden spilte han 101 kamper og scoret 10 mål. Fra 1997 hadde han to sesonger for Viking hvor han spilte 46 kamper og scoret 2 mål. Så spilte han for Start igjen i 1999 til 2003. Han fikk 46 kamper de sesongene og scoret 7 mål. Totalt har han spilt 193 kamper i eliteserien og scoret 12 mål.
Ferdinand Simoneit

Biografi

Under den tyske invasjonen av Sovjetunionen i 1941 var han stridsvognssoldat og han ble alvorlig såret på Østfronten. Som en krigsfange i Sovjetunionen havnet han senere i britisk internering. Etter krigen var han en port og bygningsarbeider samtidig som han studerte arkitektur i Duisburg. Som journalist arbeidet han som rapportør fra mange storbyer som f.eks. Moskva og New Delhi. I 1953 foretok hadde han sin læretid innen journalistikk ved Rheinische Post.
I 1955, mens han var arbeider for Der Spiegel, var Simoneit den første vesttyske journalisten som fikk lov til å besøke Folkerepublikken Kina, samtidig ble han bladets reisekorrespondent for hele Øst-Asia. Under sin tid hos Der Spiegel gjennomførte han mer enn 25 intervjuer med kjente personer som Heinrich Nordhoff, SPD-politiker Georg Leber, Nikita Khrusjtsjov, Walter Ulbricht og Henry Ford II. Et høydepunkt i hans karriere som forfatter kom i 1966/67 med hans andre bok, Die neuen Bosse, som i to uker hadde den øverste plasseringen av Der Spiegel best selgere-liste.
Fra 1971 til 1974 var han sjefredaktør for magasinet Capital. I 1975 ble han styremedlem og redaksjonell direktør hos Motor Presse Stuttgart og han grunnla flere andre magasiner. I 1978 ble han ansatt som lektor i journalistikk ved Universitetet i Hohenheim og i 1988 ble han professor ved Universitetet i Hohenheim og sjefredaktør i den miljømessige journalen for Hohenheim.
Han var også grunnlegger og første leder av Georg von Holtzbrinck-skolen for journalister i Düsseldorf og ledende medlem av mediaakademiet i Stuttgart. Han underviste også som foreleser i journalistikk ved Universitetet i Passau. Han var også europeiske korrespondent for det søramerikanske nyhetsmagasinet Progress. I 1995 var han ansatt i World Press Photo Award. Han utga til sammen syv bøker i hjemlandet mellom 1963 og 1995.
Åslendet

Åslendet er en bygd i Gjøvik kommune i Oppland, og er nabobygda til Vardal og Bureisninga. Det er en veldig bra badeplass som heter Glæstadtjennet oppi Åslendet, og for å komme seg til Snertingdal må man kjøre gjennom Åslendet. Tidligere Autofil-programleder Jan Erik Larsen har slekt på Åslendet.
The Hunger Games: Mockingjay – Part 2

Om filmen

Filmen er den andre og siste delen basert på boken Fugl Føniks, som inngår i Dødslekene-trilogien av Suzanne Collins. Filmen er en oppfølger til The Hunger Games (2012), The Hunger Games: Catching Fire (2013) og The Hunger Games: Mockingjay - Part 1 (2014), og den fjerde og siste i Hunger Games-serien.
Den hadde kinopremiere i Norge 20. november 2015.

Handling

Etter å ha blitt symbolisert som The Mockingjay, begår Katniss Everdeen (Jennifer Lawrence) og Distrikt 13 et opprør for å overvinne det autokratiske Capitol.
Natasha Lytess

Biografi

Natasha Lytess ble født i 1913 i Berlin.
Hun studerte skuespill hos Max Reinhardt og begynte å jobbe som skuespillerinne og skuespillerinstruktør i Hollywood. I 1948 ble Lytess introdusert for Marilyn Monroe, da hun var skuespillerinstruktør hos Columbia Pictures. Hun hadde Monroe som elev frem til 1955.
Lytess døde i 1964.
Melbourne Central jernbanestasjon

Melbourne Central er en underjordisk jernbanestasjon i Melbourne, og del av byens jernbanenettverk. Den er én av fem stasjoner i byens City Loop, som går rundt Melbournes sentrum. Stasjonen er plassert under La Trobe Street, imellom Swanston Street og Elizabeth Street. Stasjonen har fått navnet etter Melbourne Central Shopping Center, som ligger i samme bygningskompleks. Den er en av byens travleste jernbanestasjoner, den tredje største etter Flinders Street og Southern Cross. I 2014 ble det gjennomført 15 millioner reiser fra stasjonen.
Yasuyuki Sato

Karriere

Yasuyuki Sato startet sin profesjonelle karriere i Sanfrecce Hiroshima i 1985. Han har også spilt for Oita Trinity.
Johann Ludwig Burckhardt

Bakgrunn

Han tilhørte en velkjent patrisierslekt fra Basel som var representert i byens råd sammenhengende fra 1553 til det 20. århundre, og studerte ved universitetene i Leipzig og Göttingen.

Forskningsreisende

Med et introduksjonsbrev fra naturforskeren Johann Friedrich Blumenbach til Joseph Banks reiste han til England, der Banks og andre medlemmer av African Association aksepterte hans tilbud i 1809 om å lede en ekspedisjon for å oppdage kilden til elven Niger. Som forberedelse studerte han arabisk ved University of Cambridge en kort periode, før han reiste til Malta i mars 1809 og samme høst til Aleppo i Syria for å lære arabisk og studere islamsk rett. Burckhardt mente oppdagelsesreisen ville bli lettere om han fremstod overbevisende som muslim. Han tok navnet Sheikh Ibrahim Ibn Abdallah, ble flytende i arabisk i løpet av to år og tilegnet seg en omfattende kunnskap om islam.
Mens han oppholdt seg i Syria besøkte Burckhardt Palmyra, Damaskus, Libanon og foretok en rekke oppdagelsesreiser i regionen. En av disse reisene førte til oppdagelsen av Petra, en oldtidsby som hadde vært glemt i nesten tusen år. I 1812 reiste Burckhardt til Kairo for å slutte seg til en karavane til Fezzan i Libya. Han valgte imidlertid å gi opp disse planene for i stedet å reise opp Nilen til Dar Mahass. Han reiste videre gjennom den nubiske ørken forkledd som en fattig syrisk kjøpmann, og deretter som pilegrim til Mekka. Kort etter besøkte han Medina.
I juni 1815 kom han tilbake til Kairo, og året etter reiste han til Sinaifjellet. Deretter la han igjen planer for en reise til Fezzan. I april 1817, da karavanen omsider var klar for avreise, fikk han dysenteri og døde 15. oktober.
Burckhardt hadde regelmessig sendt sine dagbøker og notater, og en lang rekke brev på fransk, til England. Hans reiser er derfor svært godt dokumentert. Han testamenterte sin omfattende manuskriptsamling til University of Cambridge.
Yorkshire Dales

Yorkshire Dales er et område i North og West Yorkshire i England. Deler av området er definert som nasjonalpark. Denne parken strekker seg også inn i Cumbria.
Navneleddet dale er vanlig i Yorkshire, men Yorkshire Dales er vanligvis forbeholdt dalførene nord for Wharfe. De fleste av dalene har navn etter elven som renner gjennom dem, med unntak av Wensleydale (byen Wensley, ikke elven Ure) og Arkengarthdale (dannet av Arkle Beck).

Geografi

Det mest karakteristiske landskapet er grønne, høytliggende beitemarker, hvor sau og storfe gresser, delt inn av steinmurer uten mørtel. Dalene er både av 'V'- og 'U'-form, de fleste av dem gravet ut av isbreer i siste istid. Fjellet er for det meste kalkstein, med noe skifer og sandstein.
Det finnes også en del høytliggende myrlandskap med lyngvekst, hvor det foregår omfattende rypejakt på høsten.
Secret Escapes

Secret Escapes er et online reiseforetak som tilbyr hotellovernattinger og pakkereiser til sine medlemmer i form av tidsbegrensede kampanjesalg, med rabatter på 20–70 % av originalprisen. 

Historie

Selskapet ble startet i Storbritannia i 2010 av gründerne Alex Saint og Tom Valentine. Den norske versjonen av tjenesten ble lansert i juli 2014. 
I juli 2015 investerte Google Ventures og Octopus Investments $60 millioner i selskapet, som på daværende tidspunkt hadde i overkant av 19 millioner medlemmer globalt.
Dejan Garača

Klubbkarriere

Garača, som er født i Örebro, startet karrieren i BK Forward, før det i november 2007 ble klart at han, sammen med Jiloan Hamad ville gå til Malmö FF. Under sitt opphold fungerte Garača som tredjekeeper for klubben, etter Johan Dahlin og Dušan Melichárek, og spilte derfor to perioder som utlånt spiller i IFK Malmö og IF Limhamn Bunkeflo, i henholdsvis 2009 og 2011. Garača har sammenlagt tre kamper for Malmö FF i Allsvenskan.
Det ble 17. februar 2012 klart at Garača hadde signert en kontrakt på tre år med Syrianska FC. Garača spilte to sesonger for Syrianska FC i Allsvenskan, før de rykket ned.

Landslagskarriere

Garača har spilt åtte kamper for Sveriges U17-lag, samt fire kamper for Sveriges U19-lag.
Markhumle

Kjennetegn

Markhumla sort med  gulbrun på ryggsiden av brystet og gjerne på de første leddene på bakkroppen. Hannene har gul pels på hodet, oppå hodet og foran i ansiktet, noe hunnene ikke har. Både hunner og hanner kan variere mye i utseende, og da i sær hannene som finnes i svært mange fargevarianter.

Størrelse

Målene kan variere, og særlig lengden er unøyaktig da bakkroppen kan trekkes sammen eller strekkes ut.
Dronninger: Lengde 15–17 mm, Vingespenn: 28–32 mm

Arbeidere:  Lengde 9–14 mm, Vingespenn: 18–26 mm

Hanner: Lengde 11–13 mm, Vingespenn: 23–26 mm

Bolet

Markhumla kan bygge sine bol på veldig mange steder. Det ligger ofte i moselaget i et gammelt musebol like under overflaten. Men det kan også plasseres i en fuglekasse, i en husvegg og mange andre egnede steder. Bolene er små og har kort syklus. Derfor forekommer det en sjelden gang at de har to generasjoner med bol løpet av en sommer da noen få av årets dronninger kan etablere et nytt bol i stedet for å gå i dvale og starte overvintringa.

Utbredelse

Vi finner markhumla over hele Norge.
Annik Magerholm Fet

Medlemskap og verv

Annik Magerholm Fet er medlem av Norges Tekniske Vitenskapsakademi (NTVA).
I 2005 ble hun tatt opp som fellow (FIMarEST) ved Institute of marine science and technology (IMarEST).
I 2016 ble hun, som eneste nordmann, innvalgt i FNs ressurspanel.
Ebbe Rode

Teater og film

Rode debuterte som skuespiller på Dagmarteatret i 1931, og var etter det skuespiller ved Det kongelige Teater i perioden 1932–1956 og igjen fra 1965. Han huskes kanskje mest for sine Storm P-monologer. På Det Kongelige Teater markerte han seg først i samtidsdramatikk og komedier, men han spilte også i mer tradisjonelle drama slik som Osvald i Ibsens Gengangere. I sin frilansperiode høstet han suksess som Trigorin i Tsjekhovs Måken på Det Ny Teater, og han vendte tilbake til Det Kongelige Teater i en rekke sentrale klassikerroller, og i komedier som Holbergs Mascarade og Molières Hustruskolen. Han hadde også betydelige dramatiske oppgaver som pastor Manders i Gengangere og dr. Wangel i Fruen fra havet, og hovedrollene i Strindbergs Faderen og Dødsdansen.
Rode har også medvirket i en rekke danske filmer og debuterte allerede i 1933 i familiefilmen Tango. Han hadde sentrale roller Harry og kammertjeneren (1961) og Gertrud (1964), og i 1952 hadde han en sentral rolle i den norske dramakomedien Det kunne vært deg. Han har også hatt sentrale roller i danske filmer som Afsporet (1942), Søren Søndervold (1942), som var en dansk versjon av den norske Tørres Snørtevold fra 1940. Han hadde videre sentrale roller i Vi som går stjernevejen (1956), Naboerne (1966), Utro (1966), Hærværk (1977), De uanstendige (1983) og Babettes gjestebud (1987). Rode medvirket i over 40 spillefilmer og hadde også flere oppdrag for dansk TV. Han hadde sin siste filmrolle i 1991 og sin siste TV-opptreden i 1994 i stykket Kærestebreve, som var en TV-overføring fra Det Kongelige Teater.

Forfatterskap

Rode har utgitt en rekke bøker, slik som Åben dagbog i 1957, Troldguld i 1958, Lysbadet i skygger i 1984, Lykkelig latter i 1985 og diktsamlingen På kryds og tværs i 1987.

Priser

Han ble i 1990 tildelt en Honorary Robert ved Robert Festival. I 1954 fikk han utmerkelsen Studenternes æreskunstner og i 1985 fikk han Gustav Wied-prisen.

Personlige forhold

Rode var sønn av dikteren Helge Rode (f. 1870 – d. 1937) og forfatterinnen Edith Rode (f. 1879 – d. 1956). Han var gift med Bodil Kjer (1939–45), Helle Virkner (1949–59) og Nina Pens Rode fra 1959 og til hennes død i 1992. Han var sine siste leveår samboer med den svenske skuespillerinnen Rut Hoffsten. Han er far til den nå avdøde skuespilleren Martin Rode (f. 1961 – d. 1989).
Under andre verdenskrig flyktet Rode sammen med Mogens Wieth og Bodil Kjer til Sverige, da de hadde gitt uttryk for anti-nazistiske holdninger. Det var Frihedsrådet, som oppfordret dem til å reise. Rode ble motstandsmann og gikk inn i Den Danske Brigade. Da han kom hjem hadde imidlertid Bodil Kjer funnet seg en annen mann.
Han er gravlagt på Frederiksberg Ældre Kirkegård.
Låvenitt

Låvenitt er et sjeldent, gult til brunt mineral med monoklin symmetri. Det dannar sammen med wöhleritt, rosenbuschitt og mosandritt en gruppe zirkoniumholdige silikater med natrium, kalsium og fluor, som er karakteristiske for nefelinsyenittpegmatitter. Det er første gang beskrevet av W.C. Brøgger i 1885.
Det har navn etter øya Låven i Langesundsfjorden.
Aasmund Nordstoga

Familie

Aasmund Nordstoga kommer fra en musikalsk familie, og er bror av den mer kjente Odd Nordstoga. Moren Ellen Nordstoga er folkesanger og faren Olav Nordstoga er tekstleser og kåsør. Sammen har de gitt ut platen Livet er godt med tekster av Aasmund Olavsson Vinje. Aasmund Nordstoga er også i slekt med Kåre Nordstoga, musiker fra Notodden.

Utmerkelser

I 2014 ble han sammen med broren Odd Nordstoga kåret til «Årets nynorskbrukar» av styret i Nynorsk kultursentrum.
Tom Snyder

Tom Snyder og David Letterman

På begynnelsen av 80-tallet hadde Tom Snyder problemer med sitt The Tomorrow Show og speisielt at han ikke kom så godt overens med sin medprogramleder Rona Barrett. NBC bestemte seg da for å ta Snyder av luften tidlig i 1982 for å gjøre plass til den unge og fremadstormende komikeren David Letterman og Late Night with David Letterman.
I 1993 gikk David Letterman fra NBC til CBS og startet Late Show with David Letterman. I kontrakten sto det at Letterman hadde krav til tiden like etter sitt eget, for å laget et program som var i samme gate som det NBC hadde med Late Night. Letterman var stor fan av Snyder som han hadde tatt over programposten til for 11 år siden, og ville gi Snyder en ny sjanse innen late night-sjangeren. I januar 1995 begynte Snyder med Late Late Show with Tom Snyder og fortsatte med det til han ble avløst av Craig Kilborn i 1999.
Snyder og Lettermans første møte var når Snyder inviterte de tre fremadstormende unge komikerne David Letterman, Billy Crystal og Merrill Markoe til sitt The Tomorrow Show i 1978.
Oyrareingir

Oyrareingir er en bygd på Færøyene. Den ligger innerst i Kollafjørður på Streymoy, og lå inntil 1. januar 2001 i Kollafjarðar kommuna, da denne ble innlemmet i Tórshavnar kommuna. Oyrareingir er første gang nevnt i 1584. 1. januar 2009 hadde Oyrareingir 45 innbyggere, mot 15 i 1985.
Saltslette

En saltslette eller saltpanne er et uttørket innsjøbekken, som regel restene av en endorheisk saltsjø.

Beskrivelse

Saltsletter består av finkornete sedimenter fylt inn med alkalisalter. Overflaten er som regel svært tørr, slett og hard om sommeren, men blir våt og meget myk i vintermånedene. Selv om selve saltsletta er fri for enhver vegetasjon, så er de vanligvis omringet av eviggrønne busker og andre salt-tolerante planter, som sørger for kritisk vinterfôr for bufe og andre planteetere.  
Mange saltsletter har grunne sjøer deler av året eller hele året på deler av arealet, som oftest om vinteren og spesielt i nedbørsrike år. Hvis vannlaget er tynt og blir beveget rundt på sletta av vinden, så kan det danne seg en eksepsjonelt hard og slett overflate om den tørker ut. Tykkere vannlag kan medføre en overflate som sprukket leire om den tørker ut. For lite vann kan medføre dannelse av dyner.
Salar de Uyuni i Bolivia, som utgjør et areal på 10 582 km², og ligger på altiplano nær Potosí i Bolivia, er den største saltsletta i verden, omkring 25 ganger større enn Bonneville Salt Flats i Utah, USA.

Terminologi

Saltsletter er kjent som playa i deler av Mexico og de vestlige statene i USA. Det spanske ordet betyr direkte oversatt «strand». På arabisk kalles en saltslette for sabkha (også stavet sabkhah, av og til sebkha) eller shott.

Alternativ bruk

De ekstremt flate, jevne og harde overflatene på saltslettene gjør dem til ideelle overflater for motorkjøretøy.  Store saltsletter er videre utmerkede steder for å utfordre hastighetsrekorder, ettersom den jevne overflaten tillater kjøretøy med lav bakkeklaring å kjøre svært fort uten å risikere å bli ødelagt på grunn av ujevnheter i underlaget, og de store områdene gjør at banen ikke trenger å være alt for presis for å unngå hindringer.  Saltslettene Bonneville Salt Flats i Utah og Black Rock Desert i Nevada har begge blitt brukt til å sette hastighetsrekorder. Sistnevnte er også hjemsted for den årlige kunst og musikkfestivalen Burning Man.
Eudaemonia

Utseende

Middelsstore (vingespenn 50-60 millimeter), lysbrune påfuglspinnere. Hos disse artene er bakvingene trukket ut til ekstremt lange stjerter, disse kan bli minst 15 centimeter lange.
Bakvingen har noen svartkantede, oransje flekker, forvingen ofte hvite flekker.

Utbredelse

Slekten er utbredt i det vestlige Afrika.
Zmiiv kraftverk

Zmiiv kraftverk er et varmekraftverk ved småbyen Zmiiv utenfor millionbyen Kharkiv i det nordlige Ukraina. Det har en installert produksjonskapasitet på 2175 MW, fordelt på 12 turbiner. Dette er et av Øst-Europas største kraftverk målt etter effekt. Operatør er Centrenergo.
Anlegget ble påbegynt omkring 1956 og stod ferdig i 1969. Brenselkilden er kull, naturgass og olje. I samme by ligger en maskinfabrikk og en papirfabrikk.
Bantha

Bantha er en fiktiv dyreart i Star Wars-universet. De er store elefant lignende dyr med pels som i hovedsak holder til på planeten Tatooine.
Arten dukket opp for første gang i filmen Star Wars Episode IV: Et nytt håp. Fremfor å bruke data-animasjon kom Banthaene til livet ved å kle opp en elefant i pels og falske horn. Dette viste seg å være problematisk på grunn av at elefanten ikke var vant med varmen under filmingen av scener til Tatooine i Death Valley. Dette førte til at kostymet ofte falt av dyret.
Erfurt

Idrett

Byens skøytehall Gunda Niemann-Stirnemann Halle fra 2001 ble oppkalt etter skøyteløperen født i Erfurt. Erfurt er en av Tysklands tre store skøytesentre. De to andre er Inzell og Berlin.

Vennskapsbyer

Erfurt er vennskapsby med Győr i Ungarn, Haifa i Israel, Kalisz i Polen, Lille i Frankrike, Lovetj i Bulgaria, Mainz i Tyskland, San Miguel de Tucumán i Argentina, Shawnee i delstaten Kansas i USA, Vilnius i Litauen og Yan'an i Folkerepublikken Kina.
NM i judo 2004

NM i judo 2004 ble arrangert på Kongsberg 27.-28. april.
Kongepokalene ble vunnet av Esther Myrebøe og Rune Enget.
Obsidian

Obsidian er naturlig forekommende glass i form av naturlig bergart, ofte dannet ved rask nedkjøling av ryolitt. Det har hardhetsgrad opp til 5,5, og ble i steinalderen og fram til og med neolitikum i Midtøsten brukt som verktøyemne og byttemiddel for produksjon av redskaper. Også på det amerikanske kontinentet har obsidian vært benyttet på samme måte.
Obsidian er ikke krystallinsk, men regnes som et mineral skapt gjennom metamorf omdannelse av lava og andre stoffer. Det inneholder stort sett SiO₂ (silisiumdioksid), og finnes vanligvis som resultat av vulkansk aktivitet sammen med vulkansk omformede mineraler. På grunn av den manglende krystalliseringen kan obsidian splittes i tynne blader, og bruken har variert fra tynne prosjektilhoder i steinalderen via «barberhøvler» til medisinske skalpellblad i moderne tid.

Historie

I henhold til Plinius den eldres verk Naturalis Historia har obsidian fått sitt navn etter en romer ved navn Obsius, som oppdaget det i «Etiopia».
Det var derimot unødvendig for Obsius å reise til Etiopia etter obsidian da det var velkjent i Italia. Øyene Lipari, Palmarolo samt Sardinia var blant de få sentra som drev kommersiell handel med obsidian. Obsidian sammen med rav er to typer forbruksmaterialer som var viktige i landdistansehandelen i både neolittisk tid og i bronsealderen. Mens rav hadde dekorative kvaliteter, var obsidian det materiale som kunne bearbeides til den skarpeste kanten for kniver, skrapere, sigder, harpuner og lignende. Flint kunne også benyttes for det samme, men obsidian hadde høyere status og således høyere bytteverdi. Obsidian kunne bare finnes der hvor det hadde vært nyere vulkansk aktivitet, og områder i mellom disse er fullstendig blottet for det. Av den grunn ble materialet fraktet over store distanser.
I Norden er obsidian funnet på Island, framfor alt i Landmannalaugar, men også andre steder. Det islandske navnet for obsidian er hrafntinna.
Lea-Francis

Lea-Francis var en britisk produsent av biler, som startet som en sykkelfabrikant i Coventry i 1895. De begynte å produsere biler i 1903 og motorsykler i 1911. De bygget først biler for Singer, men fra 1919 bygget de egne biler av innkjøpte komponenter.
Produksjonen av biler opphørte i 1952, men det har vært forsøk på å gjenopplive merket flere ganger.